Koordinatės: 54°53′40.21″ š. pl. 23°55′31.55″ r. ilg.﻿ / ﻿54.8945028°š. pl. 23.9254306°r. ilg.﻿ / 54.8945028; 23.9254306

|  |
| --- |
| **Kauno tarptautinė gimnazija** |
| Kauno tarptautinė gimnazija herbasKauno tarptautinė gimnazija herbas |
| Kauno tarptautinė gimnazija |
| **Adresas** | Vytauto pr. 50, Kaunas |
| **Direktorius(-ė)** | Erikas Griškevičius |
| **Mokinių skaičius** | 856 |
| **Įkūrimo data** | 1930 m. rugsėjo 1 d. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 79 |

**Kauno tarptautinė gimnazija** – dieninė, savarankiško mokymosi bendrojo lavinimo mokykla Kaune, Vytauto pr. 50, vykdanti pradinio, pagrindinio, vidurinio ir papildomo ugdymo programas rusų ir lietuvių kalbomis. Pagrindinio ugdymo skyrius veikia V. Krėvės pr. 50.

Istorija
--------

Pagrindinio ugdymo skyrius V. Krėvės pr. 50
Pagrindinio ugdymo skyrius, nuo stadiono pusės)
Rusų gimnazija Kaune įsteigta 1930 m. iki II pasaulinio karo dirbo dabartinio pedagogų kvalifikacijos centro patalpose. 1930 metais mokėsi 238 mokiniai. 1945 metais mokykla persikėlė į dabartines patalpas, kur anksčiau veikė vokiečių realinė gimnazija.

1999 m. minint poeto 200-ąsias gimimo metinės, buvusiai 10-ajai vidurinei mokyklai suteiktas Aleksandro Puškino vardas. Mokykloje veikia pradinės, pagrindinės, profilinės klasės, vakarais vyksta suaugusiųjų mokyklos užsiėmimai. Veikia 27 būreliai, studijos, informacinis centras, 2 kompiuterinės klasės. 2000 m. mokykla tapo profiline. Tada dar buvo atskira čečėnų klasė.
Kauno miesto savivaldybės tarybos 2006 m. vasario 23 d. sprendimu nuo 2007 m. Kauno Aleksandro Timinskio (buv. 20-oji) vidurinė mokykla prijungta prie gimnazijos. Pastate liko įsikūrusi P. Eimučio jaunimo mokykla.

Kauno miesto savivaldybės tarybos 2008 m. lapkričio 13 d. sprendimu mokykloje nuo 2009 m. rugsėjo 1 d. įsteigtos klasės, kuriose mokoma valstybine lietuvių kalba. Gimnazija dirba dviem pamainomis. Rytinėje pamainoje vykdomas mokinių ugdymas pagal priešmokyklinio, pradinio, pagrindinio ir vidurinio ugdymo programas. Mokomoji kalba rusų. Vakarinėje pamainoje vykdomas suaugusiųjų ir dirbančio jaunimo (16-17 metų) mokinių ugdymas pagal suaugusiųjų pagrindinio ir vidurinio ugdymo programas. Mokomoji kalba lietuvių.
Nuo 2010 m. gimnazija.

  

Nuo 2012 m. rugsėjo 1 d. pagal Kauno m. savivaldybės tarybos 2012 m. balandžio 5 d. sprendimą prie gimnazijos prijungta P. Eimučio jaunimo mokykla, dirbusi buv. A. Timinskio vidurinės mokyklos pastate, tapusi struktūriniu padaliniu – Pagrindinio ugdymo skyrių (V.Krėvės pr. 50). Jame ugdymas organizuojamas 5-10 klasių mokiniams, kurie stokoja mokymosi motyvacijos arba turi socializacijos problemų, ar labiau linkę į sportinę veiklą.

Veikla
------

Gimnazijoje plėtojamas dvikalbis ugdymas vyresnėse klasėse sutelkia besimokančių tautinių mažumų moksleivius. Tai padeda juos integruoti į šalies pilietinę visuomenę, siekiant sudaryti sąlygas tautinių mažumų moksleiviams neformalioje ugdymo aplinkoje ugdyti jų gimtąją kalbą.

Gimnazijoje veikia 20 būrelių, studijų. Pagrindinio ugdymo skyriuje, šalia visų reikalingų specializuotų mokomųjų dalykų kabinetų, veikia mokinių resocializacijos centras, biblioteka, informacinių technologijų kabinetas, kūno rengybos, karatė salės. Vystoma neformali veikla, kontroliuojamas mokinių užimtumas. Dirba psichologas, socialinis pedagogas. 

Visos gimnazijos mokytojų kolektyvas aktyviai dalyvauja švietimo reformose, įvairiuose tarptautiniuose, respublikiniuose, miesto renginiuose, projektuose, kelia kvalifikaciją, gerai paruošia mokinius egzaminams bei olimpiadoms.
Visi mokytojai ir mokiniai turi galimybę nemokamai naudotis kompiuteriais, internetu.

Gimnazijoje įrengti kompiuterizuotas informacinis centras ir dvi informacinių technologijų klasės. Mokytojai turi galimybę vesti integruotas informacinių technologijų ir kitų dalykų pamokas, labiau tobulėja mokiniai ir patys mokytojai. Skiriamas didelis dėmesys techniniam kabinetų aprūpinimui. Klasės aprūpintos šiuolaikiniais personaliniais kompiuteriais. Centriniame gimnazijos pastate (Vytauto pr. 50) yra įrengta 13 interaktyvinių lentų, kompiuteriniai projektoriai. Pagrindinio ugdymo skyriuje yra įrengtos 6 interaktyvinės lentos (matematikos, lietuvių, anglų kalbų, chemijos, informacinių technologijų kabinetuose), bibliotekoje įrengta namų kino sistema.

Direktoriai
-----------

* Aleksandras Timinskis
* Algimantas Mikulskas
* Josifas Burkojus
* Erikas Griškevičius

Žymūs mokytojai
---------------

* Jonas Kardelis, žurnalistas
* Aleksandras Timinskis, pedagogas, tarpukario politikas

Žymūs mokiniai
--------------

* Nikolajus Medvedevas, politikas
* Vladimir Orlov, muziejininkas
* Vladimiras Romanovas, verslininkas, finansininkas
* Arina, pop dainininkė
* Ilja Laursas, verslininkas

Šaltiniai
---------

1. ↑   Archyvuota kopija 2013-12-04 iš Wayback Machine projekto. Pagrindinio ugdymo skyrius
2. ↑   Rusakalbiai mokysis vienoje mokykloje

Nuorodos
--------

* Gimnazijos svetainė
* Informacija apie gimnaziją (*aikos.smm.lt*)[neveikianti nuoroda]

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKauno mokyklos |
| --- |
|  |
| Gimnazijos | 
V. Adamkaus · Aušros · J. Basanavičiaus · dailės · S. Dariaus ir S. Girėno · Gedimino · J. Grušo · inžinerijos licėjus · J. Jablonskio · jėzuitų · Jono Pauliaus II · kadetų licėjus · Kovo 11-osios · KTU · LSMU · Maironio · šv. Mato · J. Naujalio · Palemono · Rasos · Rokų · Santaros · Saulės · A. Smetonos · tarptautinė · Varpo · Veršvų · Vyturio |
|  |
| Specializuotos mokyklos | 
Aitvaro · J. Gruodžio konservatorija · specialioji · reabilitacijos centro · Valdorfo |
|  |
| Pagrindinės mokyklos | 
B. Brazdžionio · P. Daunio · jaunimo · kurčiųjų · J. Laužiko · T. Masiulio · Nemuno · A. Stulginskio · klasikinio ugdymo · socializacijos centras · Saulutė · Vaišvydavos · J. ir P. Vileišių |
|  |
| Progimnazijos | 
Atžalyno · S. Daukanto · J. Dobkevičiaus · K. Griniaus · T. Ivanausko · šv. Kazimiero · M. Mažvydo · Milikonių · V. Kudirkos · V. Kuprevičiaus · Pilėnų · Petrašiūnų · Senamiesčio · J. Urbšio · Vaižganto · Žaliakalnio |
|  |
| Pradinės mokyklos | 
V. Bacevičiaus · P. Mašioto · Montesori · Paparčio · Ryto · Suzukio · Šilo · Tirkiliškių · M. Valančiaus · Varpelio |

 |